ai4bharat/Pralekha huggingface dataset:
ശാസ്ത്ര സാങ്കേതിക മന്ത്രാലയം
ഇന്ത്യ സയൻസ് ഓ. ടി. ടി ചാനലിന്റെ രണ്ടാം വാർഷികം.
രാജ്യത്തെ ശാസ്ത്രസാങ്കേതിക ഓ ടി ടി ചാനൽ 'ഇന്ത്യ സയൻസ്' 2020 ജനുവരി 15ന് രണ്ട് വർഷം പൂർത്തിയാക്കി. ശാസ്ത്രസാങ്കേതിക വകുപ്പിന് കീഴിലെ സ്വയംഭരണ സ്ഥാപനമായ വിഗ്യൻ പ്രസാറിന്റെ മേൽനോട്ടത്തിൽ പ്രവർത്തിക്കുന്ന ചാനൽ, 2019 ജനുവരി 15 നാണ് ഔദ്യോഗികമായി നിലവിൽ വന്നത്. ഒരേസമയം ഡിടിഎച്ച്, ഒടിടി രൂപങ്ങളിൽ ആരംഭിച്ച ചാനലിന്റെ ഒടിടി രൂപത്തിന് ടിവി ചാനലിനെക്കാൾ കൂടുതൽ പ്രശസ്തി ലഭിച്ചു. വിവിധ ശാസ്ത്ര-സാങ്കേതിക വിഷയങ്ങളിൽ ഏതൊരാൾക്കും മനസ്സിലാക്കാൻ കഴിയുന്ന വിധത്തിൽ രണ്ടായിരത്തിലധികം സിനിമകൾ ഇന്ത്യ സയൻസ് നിർമ്മിച്ചിട്ടുണ്ട്.
സാമൂഹ്യ മാധ്യമം വഴി 8 കോടിയിലധികം പേർ ഇന്ത്യ സയൻസ് വീക്ഷിക്കുന്നുണ്ട്. ജൂലായിൽ റിലയൻസ് ജിയോ ശൃംഖലയുമായി ധാരണാപത്രത്തിൽ ഏർപ്പെട്ടതുവഴി 25 ദശലക്ഷത്തിലധികം പ്രേക്ഷകരും 100,000 സബ്സ്ക്രൈബർമാരും ചാനലിന് ലഭിച്ചു. ഉടൻ പുറത്തിറങ്ങുന്ന 'ഇന്ത്യ സയൻസ് ജിയോഫോൺ ആപ്പി'ലൂടെ വരും മാസങ്ങളിൽ കൂടുതൽ പ്രചാരം ലഭിക്കുമെന്ന് പ്രതീക്ഷിക്കുന്നു. ഗൂഗിൾ പ്ലേസ്റ്റോർ,ആപ്പിൾ ആപ്പ് സ്റ്റോർ എന്നിവ വഴി മൊബൈൽ ഫോണിൽ ഇന്ത്യ സയൻസ് മൊബൈൽ ആപ്പ് ഡൗൺലോഡ് ചെയ്യാൻ കഴിയും. ജിയോ എസ് ടി, ജിയോ എസ് ടി ബി,ജിയോ ചാറ്റ് എന്നിവ വഴി റിലയൻസ് ജിയോയിൽ ചാനൽ ലഭ്യമാണ്.
https://www.youtube.com/c/lndiaScience
എന്ന ലിങ്ക് വഴി യൂട്യൂബിലും
https://www.facebook.com/indiasciencetv/ വഴി
ഫേസ്ബുക്കിലും
https://twitter.com/indiasciencetv
ട്വിറ്ററിലും ചാനൽ ലഭ്യമാണ്.
ആഭ്യന്തരകാര്യ മന്ത്രാലയം
അന്തരിച്ച മുൻ കേന്ദ്ര മന്ത്രി റാം വിലാസ് പസ്വന്റെ ന്യൂഡൽഹിയിലെ വസതിയിലെത്തി ആഭ്യന്തരമന്ത്രി അമിത് ഷാ അന്തിമോപചാരമർപ്പിച്ചു
(അന്തരിച്ച മുൻ കേന്ദ്രമന്ത്രി റാംവിലാസ് പസ്വാന്റെ ന്യൂഡൽഹിയിലെ വസതിയിലെത്തി ആഭ്യന്തരമന്ത്രി അമിത്ഷാ അന്തിമോപചാരമർപ്പിച്ചു.
മുതിർന്ന കേന്ദ്ര മന്ത്രിമാരിൽ ഒരാളായ റാം വിലാസ് പസ്വാന് അന്തിമോപചാരമർപ്പിച്ചതായി അദ്ദേഹം ട്വിറ്ററിൽ കുറിച്ചു. മാന്യമായ പെരുമാറ്റം കൊണ്ടും പൊതുജന ക്ഷേമം മുൻനിർത്തിയുള്ള പ്രവർത്തനങ്ങൾ കൊണ്ടും അദ്ദേഹം എന്നും ജനങ്ങളുടെ മനസ്സിൽ ഓർമ്മിക്കപ്പെടും എന്ന് ശ്രീ ഷാ ട്വീറ്റ് ചെയ്തു. ദൈവത്തിന്റെ കരുണ അദ്ദേഹത്തിന് മേൽ ഉണ്ടാകട്ടെ എന്നും ഈ നഷ്ടം സഹിക്കാനുള്ള ശക്തി അദ്ദേഹത്തിന്റെ കുടുംബാംഗങ്ങൾക്ക് ഉണ്ടാവട്ടെ എന്നും ആഭ്യന്തരമന്ത്രി പ്രതീക്ഷ പ്രകടിപ്പിച്ചു.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
രാജ്യമെമ്പാടുമുള്ള അയ്യപ്പഭക്തർക്ക് അവരുടെ വീട്ടുപടിക്കൽ ശബരിമല ‘സ്വാമി പ്രസാദം’ എത്തിക്കാൻ തപാൽ വകുപ്പ് തീരുമാനിച്ചു.
രാജ്യമെമ്പാടുമുള്ള അയ്യപ്പഭക്തർക്ക് അവരുടെ വീട്ടുപടിക്കൽ ശബരിമല ‘സ്വാമി പ്രസാദം’ എത്തിക്കാൻ തപാൽ വകുപ്പ് തീരുമാനിച്ചു. “സ്വാമി പ്രസാദം” വിതരണം ചെയ്യുന്നതിനായി, തപാൽ വകുപ്പ് ഒരു സമഗ്ര ബുക്കിംഗ് - ഡെലിവറി പാക്കേജിന് രൂപം നൽകുകയും,പദ്ധതി നടപ്പിലാക്കുകയും ചെയ്തു.
ഇതിനായി തിരുവിതാംകൂർ ദേവസ്വം ബോർഡുമായി കേരള തപാൽ സർക്കിൾ ധാരണയിലെത്തി.ഇതോടെ ഇന്ത്യയിലെ ഏത് പോസ്റ്റോഫീസിൽ നിന്നും ഭക്തർക്കിപ്പോൾ “സ്വാമി പ്രസാദം” ബുക്ക് ചെയ്യാവുന്നതാണ്. ഓരോ പാക്കറ്റ് പ്രസാദത്തിനും 450 രൂപയാണ് വിലയീടാക്കുന്നത്.ഒരു പാക്കറ്റിൽ അരവണ, നെയ്യ്, ഭസ്മം, കുങ്കുമം, മഞ്ഞൾപ്പൊടി, അർച്ചന പ്രസാദം എന്നിവയുണ്ടാകും.
ഒരു ഭക്തന് ഒരു സമയം പത്ത് പാക്കറ്റുകൾ വരെ ബുക്ക് ചെയ്യാൻ സാധിക്കും.പ്രസാദം സ്പീഡ് പോസ്റ്റിൽ ബുക്ക് ചെയ്താലുടൻ, സ്പീഡ് പോസ്റ്റ് നമ്പറുള്ള ഒരു സന്ദേശം ജനറേറ്റ് ചെയ്യുകയും ഭക്തരെ എസ്.എം.എസ് വഴി അറിയിക്കുകയും ചെയ്യും. ഇന്ത്യ പോസ്റ്റ് വെബ്സൈറ്റിൽ ലോഗിൻ ചെയ്ത് ഭക്തർക്ക് പ്രസാദത്തിന്റെ തൽസ്ഥിതിയും നീക്കവും അറിയാൻ കഴിയും.
2020 നവംബർ 6 മുതൽ പ്രാബല്യത്തിൽ വന്ന ഈ സേവനം ഇന്ത്യയിലുടനീളം ആരംഭിച്ചു കഴിഞ്ഞു. ഇന്ത്യക്കകത്തു നിന്ന് ഏകദേശം 9000 ഓർഡറുകൾ ഇതിനോടകംലഭിച്ചു കഴിഞ്ഞു.
പ്രധാനമന്ത്രിയുടെ ഓഫീസ്
പരശുരാമ ജയന്തി ദിനത്തിൽ പ്രധാനമന്ത്രിയുടെ ആശംസ
ഭഗവാൻ പരശുരാമന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി പൗരന്മാർക്ക് ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു:
“പരശുരാമൻ ജയന്തിയിൽ നിങ്ങൾക്കെല്ലാവർക്കും ആശംസകൾ. അദ്ദേഹത്തിന്റെ കൃപയാൽ എല്ലാവരുടെയും ജീവിതം ധൈര്യവും വിജ്ഞാനവും വിവേകവും നിറഞ്ഞതായിരിക്കട്ടെ എന്ന് ഞാൻ ആശംസിക്കുന്നു.
-ND-
(
പ്രത്യേക സേവനങ്ങളും ഫീച്ചറുകളും
ഖാദി ഗ്രാമ വ്യവസായ ഉൽപ്പന്നങ്ങളുടെ പ്രദർശന - വിൽപ്പന മേള തിരുവല്ലയിൽ
പ്രധാനമന്ത്രി തൊഴിൽദായക പദ്ധതി വഴി നിർമ്മിച്ച ഖാദി ഗ്രാമ വ്യവസായ ഉൽപ്പന്നങ്ങളുടെ പ്രദർശന- വിൽപ്പന മേള PMEGP EXPO 2022 പത്തനംതിട്ട തിരുവല്ലയിൽ ഡോ.അലക്സാണ്ടർ മാർത്തോമാ ആഡിറ്റോറിയത്തിൽ ഡിസംബർ 20 മുതൽ 31 വരെ നടക്കും.12 ദിവസത്തെ മേളയിൽ കേരളത്തിന് അകത്തും പുറത്തും നിന്നുമുള്ള ചെറുകിട വ്യവസായ സംരംഭങ്ങൾ പങ്കെടുക്കും. വിവിധ ഇനം ഖാദി വസ്ത്രങ്ങളുടെ വില്പന ഉണ്ടായിരിക്കും. ഖാദി വസ്ത്രങ്ങൾക്ക് 30% വരെ ഗവൺമെന്റ് റിബേറ്റ് ലഭിക്കും.
കേന്ദ്ര ഖാദി ഗ്രാമവ്യവസായ കമ്മീഷന്റെണയും കേരള സർവോദയ സംഘത്തിന്റെഖയും സംയുക്ത ആഭിമുഖ്യത്തിലാണ് എക്സ്പോ സംഘടിപ്പിച്ചിട്ടുള്ളത്.
പ്രധാനമന്ത്രി തൊഴിൽദായക പദ്ധതി വഴി ചെറുകിട വ്യവസായ സംരംഭങ്ങൾക്ക് ചെലവിനായി 35% വരെ കേന്ദ്ര ഗവൺമെന്റ് സബ്സിഡിയായി നൽകുന്നു. 2008-09 മുതൽ ഇതുവരെ 25650 സംരംഭങ്ങൾക്ക് 526.28 കോടി രൂപ സബ്സിഡി നൽകി. സംരംഭങ്ങൾ തുടങ്ങാൻ താല്പര്യമുള്ളവർക്ക് കെ.വി.ഐ.സി യുടെ https://www.kviconline.gov.in/pmegpeportal എന്ന ഓൺലൈൻ പോർട്ടൽ വഴി അപേക്ഷ സമർപ്പിക്കാം.
--NS--
(Visitor Counter : 51
ആഭ്യന്തരകാര്യ മന്ത്രാലയം
2022 റിപ്പബ്ലിക് ദിനാഘോഷങ്ങളുടെ ഭാഗമായി നൽകുന്ന ധീരതയ്ക്കും വിശിഷ്ട സേവനത്തിനുള്ള മെഡലുകൾ പ്രഖ്യാപിച്ചു
ന്യൂ ഡൽഹി: ജനുവരി 25, 2021
2022 റിപ്പബ്ലിക് ദിന ആഘോഷങ്ങളോടനുബന്ധിച്ച് രാജ്യത്തെ 939 പോലീസ് സേനാംഗങ്ങൾക്കാണ് തങ്ങളുടെ സേവനങ്ങൾ പരിഗണിച്ച് മെഡലുകൾ ലഭിച്ചത്.
ധീരതയ്ക്കുള്ള പോലീസ് മെഡലുകൾ  189 പേർക്കും , അതി വിശിഷ്ട സേവനത്തിനുള്ള രാഷ്ട്രപതിയുടെ പോലീസ് മെഡലുകൾ 88 പേർക്കും , സ്തുത്യർഹ സേവനത്തിനുള്ള പോലീസ് മെഡലുകൾ 662 പേർക്കും  ലഭിച്ചു. മെഡലുകൾ നേടിയ പൊലീസ് സേനാംഗങ്ങളുടെ സംസ്ഥാനങ്ങൾ/സേനകൾ എന്നിവ തിരിച്ചുള്ള വിവരങ്ങൾ ലിസ്റ്റ് 4 ലും നൽകുന്ന.
ലിസ്റ്റ് 1 കാണുന്നതിന് ഇവിടെ ക്ലിക്ക് ചെയ്യുക
ലിസ്റ്റ് 2 കാണുന്നതിന് ഇവിടെ ക്ലിക്ക് ചെയ്യുക
ലിസ്റ്റ് 3 കാണുന്നതിന് ഇവിടെ ക്ലിക്ക് ചെയ്യുക
ലിസ്റ്റ് 4 കാണുന്നതിന് ഇവിടെ ക്ലിക്ക് ചെയ്യുക
RRTN/SKY
പ്രത്യേക സേവനങ്ങളും ഫീച്ചറുകളും
കോമണ് സര്വീസ് സെന്ററുകളിലെ ഗ്രാമതല സംരംഭകര്ക്കായി സംസ്ഥാനതല ശില്പശാല സംഘടിപ്പിച്ചു
സ്വാതന്ത്ര്യത്തിന്റെ അമൃത മഹോത്സവത്തിന്റെ ഭാഗമായി സി എസ് സി ഇ- ഗവര്ണന്സ് സര്വീസസ് ലിമിറ്റഡ് സംസ്ഥാന തലത്തില് കോമണ് സര്വീസ് സെന്ററുകളിലെ ഗ്രാമതല സംരംഭകര്ക്കായി ശില്പശാല തിരുവനന്തപുരത്ത് സംഘടിപ്പിച്ചു. കേരള സ്റ്റേറ്റ് ഐടി മിഷന് ഡയറക്ടര് ശ്രീ സ്നേഹില് കുമാര് സിംഗ് ഐഎഎസ് ശില്പശാല ഉദ്ഘാടനം ചെയ്തു. സി എസ് സി കൾ ഗവണ്മെന്റ് പദ്ധതികളുടെ അവസാന ഘട്ട സമ്പര്ക്കം ഉറപ്പാക്കുന്നു എന്ന് അദ്ദേഹം പറഞ്ഞു. മികച്ച പ്രകടനം കാഴ്ചവെച്ച ഗ്രാമതല സംരംഭകര്ക്കുള്ള പുരസ്കാരങ്ങളും അദ്ദേഹം വിതരണം ചെയ്തു. സിഎസ്സി സംസ്ഥാന മേധാവി ഡോ. ബി രാജീവന് അധ്യക്ഷനായിരുന്നു. എസ്ബിഐ ഡപ്യൂട്ടി ജനറല് മാനേജര് ശ്രീ സന്തോഷ് എസ്, എച്ച്ഡിഎഫ്സി വൈസ് പ്രസിഡന്റ് ശ്രീ ഹരി വിജയന് എന്നിവര് സംസാരിച്ചു.
പാവപ്പെട്ട സംരംഭകരെ കേന്ദ്രീകരിച്ചുള്ള ശില്പശാലയില് ബാങ്കിംഗ്, ഇന്ഷുറന്സ്, ടെലി നിയമം തുടങ്ങിയ സേവന മേഖലകളിലെ മുതിര്ന്ന ഉദ്യോഗസ്ഥര് ക്ലാസ്സുകളെടുത്തു.
കേന്ദ്ര ഇലക്ട്രോണിക്സ് & ഇന്ഫര്മേഷന് ടെക്നോളജി മന്ത്രാലയത്തിന്റെ സംയോജിപ്പിച്ച സ്പെഷ്യല് പര്പ്പോസ് വെഹിക്കിള് യാണ് സി എസ് സി ഇ ഗവര്ണന്സ് സര്വീസസ് ലിമിറ്റഡ്. നിലവില് സംസ്ഥാനത്ത് സി എസ് സി ഐഡി കൈവശമുള്ള അക്ഷയ കേന്ദ്രങ്ങള് ഉള്പ്പെടെ ഏകദേശം 5000 സജീവ സി എസ് സി കളുണ്ട്. ).
സി എസ് സി ഇ ഗവര്ണന്സ് സര്വീസസ് ലിമിറ്റഡ് ഇന്ത്യാ ഗവണ്മെന്റിന്റെ ഡിജിറ്റല് ഇന്ത്യ ഫ്ലാഗ്ഷിപ്പ് പരിപാടിയുടെ കീഴില് വിഭാവനം ചെയ്ത പദ്ധതികള് നടപ്പിലാക്കുന്നു. ഗ്രാമീണ ദരിദ്രരെ കേന്ദ്രീകരിച്ച് വിവിധ ജി 2 സി  , ബി 2 സി , മറ്റ് സേവനങ്ങള് എന്നിവ ജനങ്ങള്ക്ക് എത്തിക്കുന്നതിനുള്ള ഐസിടി സജ്ജമാക്കിയ കേന്ദ്രങ്ങളായാണ് കോമണ് സര്വീസ് സെന്ററുകള് വിഭാവനം ചെയ്തിട്ടുള്ളത് . ഡിജിറ്റല് സേവാ പോര്ട്ടലിലൂടെ ജി2സി സേവനങ്ങള് രാജ്യത്തുടനീളം എവിടെയും പ്രാപ്യമാകുന്നു. ബാങ്കിംഗ്, ഇന്ഷുറന്സ്, പെന്ഷന്, വിദ്യാഭ്യാസം, അഗ്രി-സേവനങ്ങള് തുടങ്ങി ഏറ്റവും ആവശ്യമുള്ള 200-ലധികം സേവനങ്ങളില് സി എസ് സികള് ശ്രദ്ധ കേന്ദ്രീകരിക്കുന്നു. നിലവില്, 75% അക്ഷയ സംരംഭകരും സി എസ് സി ഐഡി സ്വന്തമാക്കി ഈ സേവനങ്ങള് നല്കുന്നു.
നവംബർ 29 മുതൽ ഡിസംബർ 05 വരെ സ്വാതന്ത്ര്യത്തിന്റെ അമൃത മഹോത്സവത്തിന്റെ ഐക്കോണിക് വാരമായി കേന്ദ്ര ഇലക്ട്രോണിക്സ് & ഇൻഫർമേഷൻ ടെക്നോളജി മന്ത്രാലയം ആഘോഷിച്ചു വരികയാണ്.
പ്രധാനമന്ത്രിയുടെ ഓഫീസ്
ശ്രീ മോത്തിലാല് വോറാ ജിയുടെ വിയോഗത്തില് പ്രധാനമന്ത്രി അനുശോചിച്ചു
ശ്രീ മോത്തിലാല് വോറാജിയുടെ ദേഹവിയോഗത്തില് പ്രധാനമന്ത്രി നരേന്ദ്രമോദി ദുഃഖം രേഖപ്പെടുത്തി.
'' പതിറ്റാണ്ടുകള് നീണ്ടുനിന്ന രാഷ്ട്രീയ ജീവിതത്തില് വിശാലമായ ഭരപരവും സംഘടാപരവുമായ പരിചയമുള്ള മുതിര്ന്ന കോണ്ഗ്രസ് നേതാക്കളില്പ്പെട്ട വ്യക്തിയാണ് ശ്രീ മോത്തിലാല് വോറാജി. അദ്ദേഹത്തിന്റെ ദേഹവിയോഗം ദുഃഖിപ്പച്ചു. അദ്ദേഹത്തിന്റെ കുടുംബത്തിനും അഭ്യുദയകാംക്ഷികള്ക്കും ആദരാജ്ഞലികള്. ഓം ശാന്തി'' ഒരു ട്വീറ്റില് പ്രധാനമന്ത്രി പറഞ്ഞു
പ്രധാനമന്ത്രിയുടെ ഓഫീസ്
രഥയാത്രാ വേളയിൽ പ്രധാനമന്ത്രിയുടെ ആശംസ
രഥയാത്രാ വേളയിൽ പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു, "രഥയാത്രയുടെ പ്രത്യേക അവസരത്തിൽ എല്ലാവർക്കും ആശംസകൾ. ജഗന്നാഥനെ നമസ്കരിക്കുകയും അദ്ദേഹത്തിന്റെ അനുഗ്രഹം എല്ലാവരുടെയും ജീവിതത്തിൽ നല്ല ആരോഗ്യവും സമൃദ്ധിയും കൈവരിക്കട്ടെ എന്ന് പ്രാർത്ഥിക്കുകയും ചെയ്യുന്നു. ജയ് ജഗന്നാഥ്!"
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ. നരേന്ദ്ര മോദിയും ബഹുമാനപ്പെട്ട ടാന്സാനിയ യുനൈറ്റഡ് റിപ്പബ്ലിക് പ്രസിഡന്റ് ഡോ. ജോണ് പോംബ് ജോസഫ് മാഗുഫുലിയും ടെലിഫോണില് സംസാരിച്ചു
പ്രധാനമന്ത്രി ശ്രീ. നരേന്ദ്ര മോദിയും ബഹുമാനപ്പെട്ട
ടാന്സാനിയ യുനൈറ്റഡ് റിപ്പബ്ലിക് പ്രസിഡന്റ് ഡോ. ജോണ് പോംബ് ജോസഫ് മാഗുഫുലിയും ടെലിഫോണില് സംസാരിച്ചു.
ദാറുസ്സലാമിലേക്ക് 2016ല് നടത്തിയ സന്ദര്ശനം അനുസ്മരിച്ച പ്രധാനമന്ത്രി, ടാന്സാനിയയുമായി ഇന്ത്യക്കുള്ള പരമ്പരാഗത സൗഹൃദ ബന്ധത്തിന്റെ പ്രാധാന്യം ഉയര്ത്തിക്കാട്ടി. ടാന്സാനിയന് ഗവണ്മെന്റിന്റെയും ജനങ്ങളുടെയും പ്രതീക്ഷകള്ക്കും ആവശ്യകതകള്ക്കും അനുയോജ്യമായി ടാന്സാനിയയുടെ വികസനത്തില് പങ്കാളിയാകാനുള്ള ഇന്ത്യയുടെ പ്രതിബദ്ധത അദ്ദേഹം ആവര്ത്തിച്ചു.
കോവിഡ്- 19 പടരുന്ന സാഹചര്യത്തില് ഇന്ത്യന് പൗരന്മാരെ നാട്ടിലേക്കു തിരിച്ചെത്തിക്കാന് ടാന്സാനിയന് അധികൃതര് നല്കിയ സഹായത്തിന് പ്രസിഡന്റ് ഡോ. മാഗുഫുലിയെ പ്രധാനമന്ത്രി നന്ദി അറിയിച്ചു.
നേതാക്കള് ഉഭയകക്ഷിബന്ധം വിലയിരുത്തി. വികസന പങ്കാളിത്തവും വിദ്യാഭ്യാസ മേഖലയിലെ ബന്ധവും ഇന്ത്യയും ടാന്സാനിയയും തമ്മിലുള്ള വ്യാപാര, നിക്ഷേപ പ്രവാഹവും വര്ധിക്കുന്നതില് സംതൃപ്തി പ്രകടിപ്പിച്ച ഇരുവരും ഇത്തരം പ്രവര്ത്തനങ്ങള് മെച്ചപ്പെടുത്തുന്നതിനെ കുറിച്ചു ചര്ച്ച ചെയ്തു.
ഈ വര്ഷാവസാനം പ്രസിഡന്ഷ്യല്, പാര്ലമെന്ററി തെരഞ്ഞെടുപ്പു നടക്കുന്ന സാഹചര്യത്തില് ബഹുമാനപ്പെട്ട പ്രസിഡന്റ് മാഗുഫുലിക്കും ടാന്സാനിയന് ജനതയ്ക്കും പ്രധാനമന്ത്രി ആശംസകള് നേര്ന്നു. -
(
ധനകാര്യ മന്ത്രാലയം
15CA/15CB എന്നീ ആദായനികുതി ഫോമുകളുടെ ഇലക്ട്രോണിക് ഫയലിംഗിൽ ഇളവ്
ന്യൂഡൽഹി, ജൂൺ 14, 2021
ഇൻകം ടാക്സ് ആക്റ്റ്, 1961 അനുസരിച്ച്, 15CA/15CB എന്നീ ആദായനികുതി ഫോമുകൾ ഇലക്ട്രോണിക് ആയി ഫയൽ ചെയ്യേണ്ടതുണ്ട്. നിലവിൽ, ഇ-ഫയലിംഗ് പോർട്ടലിലെ ബാധകമായ ഇടങ്ങളിലെല്ലാം ഏതെങ്കിലും വിദേശ പണമിടപാടിന്റെ പകർപ്പ് അംഗീകൃത ഡീലർക്ക് സമർപ്പിക്കുന്നതിന് മുമ്പ്, നികുതിദായകർ ഫോം 15CB -യിലെ ചാർട്ടേഡ് അക്കൗണ്ടന്റ് സർട്ടിഫിക്കറ്റിനൊപ്പം ഫോം 15CA അപ്ലോഡ് ചെയ്തു വരുന്നു.
www.incometax.gov.in എന്ന പോർട്ടലിൽ 15CA/15CB എന്നീ ആദായനികുതി ഫോമുകളുടെ ഇലക്ട്രോണിക് ഫയലിംഗ് നടത്താൻ നികുതിദായകർ നേരിടുന്ന ബുദ്ധിമുട്ടുകൾ കണക്കിലെടുത്ത്, മുകളിൽ പറഞ്ഞ ഫോമുകൾ മാനുവൽ ഫോർമാറ്റിൽ 2021 ജൂൺ 30 വരെ അംഗീകൃത ഡീലർമാർക്ക് സമർപ്പിക്കാൻ അനുവാദം നൽകിയിട്ടുണ്ട്. അംഗീകൃത ഡീലർമാർ 2021 ജൂൺ 30 വരെ വിദേശ പണമിടപാട് ആവശ്യത്തിനായി അത്തരം ഫോമുകൾ സ്വീകരിക്കണമെന്ന് നിർദ്ദേശിച്ചിട്ടുണ്ട്. ഡോക്യുമെന്റ് ഐഡന്റിഫിക്കേഷൻ നമ്പർ ജനറേറ്റ് ചെയ്യുന്നതിനായി പിന്നീടുള്ള തീയതിയിൽ ഈ ഫോമുകൾ അപ്ലോഡ് ചെയ്യുന്നതിന് പുതിയ ഇ-ഫയലിംഗ് പോർട്ടലിൽ സൗകര്യം ഒരുക്കും.
(Visitor Counter : 171
പരിസ്ഥിതി, വനം മന്ത്രാലയം
ഇന്ത്യയിലെ രണ്ട് കടൽത്തീരങ്ങൾക്കുകൂടി ബ്ലൂ ഫ്ളാഗ് അന്താരാഷ്ട്ര അംഗീകാരം
രാജ്യത്ത് ഇപ്പോഴുള്ളത് ഈ അംഗീകാരമുള്ള പത്ത് കടൽത്തീരങ്ങൾ
രാജ്യത്തെ രണ്ടു കടൽത്തീരങ്ങൾക്കുകൂടി ബ്ലൂ ഫ്ളാഗ് അന്താരാഷ്ട്ര അംഗീകാരം ലഭിച്ചു. തമിഴ്നാട്ടിലെ കോവളം, പുതുച്ചേരിയിലെ ഏദൻ എന്നിവയ്ക്കാണ് ഇപ്പോൾ അംഗീകാരം ലഭിച്ചത്. വിഭവങ്ങളുടെ സമഗ്രമായ പരിപാലനത്തിലൂടെ മനോഹരമായ തീരദേശവും സമുദ്ര ആവാസ വ്യവസ്ഥയും സംരക്ഷിക്കുന്നതിനുള്ള ഇന്ത്യയുടെ പ്രതിബദ്ധതയ്ക്കുള്ള ആഗോള അംഗീകാരമാണിത്.
ഡെൻമാർക്കിലെ പരിസ്ഥിതി പഠന സ്ഥാപനമാണ്  ആഗോളതലത്തിൽ അംഗീകാരമുള്ള ഇക്കോ-ലേബൽ-ബ്ലൂ ഫ്ളാഗ് അംഗീകാരം നൽകുന്നത്. കഴിഞ്ഞ വർഷം ബ്ലൂ ഫ്ളാഗ് അംഗീകാരം ലഭിച്ച ഗുജറാത്തിലെ ശിവരാജ്പൂർ, ദിയുവിലെ ഘോഘ്ല, കേരളത്തിലെ കാസർകോട്, കർണാടകത്തിലെ പടുബിദ്രി, കാപ്പാട്, ആന്ധ്രാപ്രദേശിലെ റുഷികൊണ്ട, ഒഡിഷയിലെ ഗോൾഡൻ, ആൻഡമാൻ നിക്കോബറിലെ രാധാനഗർ എന്നിവയുടെയും അംഗീകാരം നിലനിർത്തിയിട്ടുണ്ട്.
പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദർ യാദവ് ട്വിറ്റർ സന്ദേശത്തിലൂടെയാണ് ഇക്കാര്യം അറിയിച്ചത്. പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിലുള്ള ശുചിത്വ -ഹരിത ഇന്ത്യയിലേക്കുള്ള മറ്റൊരു നാഴികക്കല്ലാണിതെന്നും അദ്ദേഹം പറഞ്ഞു.
ഇന്ത്യയുടെ തീരദേശ വികസനത്തിനും പാരിസ്ഥിതിക-സൗന്ദര്യവൽക്കരണ പ്രവർത്തനങ്ങൾക്കു മായി കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രാലയം നിരവധി നടപടികൾ  കൈക്കൊണ്ടിട്ടുണ്ട്. സുസ്ഥിര വികസനത്തിനായി വിഭവങ്ങളുടെ സമഗ്രമ പരിപാലനത്തിലൂടെ പ്രകൃതിദത്തമായ തീരദേശവും സമുദ്ര ആവാസവ്യവസ്ഥയും സംരക്ഷിക്കുക എന്നതാണ് പ്രധാന ലക്ഷ്യം.
ഐയുസിഎൻ, യുഎൻഡബ്ല്യുടിഒ, യുഎൻഇപി, യുനെസ്കോ തുടങ്ങിയവയിൽ നിന്നുള്ള അംഗ ങ്ങൾ ഉൾപ്പെടുന്ന ജൂറിയാണ് ബ്ലൂ ഫ്ളാഗ് അന്താരാഷ്ട്ര അംഗീകാരം നൽകുന്നത്. എഫ് ഇ ഇ ഡെൻമാർക്ക് കടൽത്തീരങ്ങൾ പതിവായി നിരീക്ഷിക്കുകയും മാനദണ്ഡങ്ങൾ പാലിക്കുന്നുണ്ടോ യെന്നു വിലയിരുത്തുകയും ചെയ്യും. കർശനമായ 33 മാനദണ്ഡങ്ങൾ കണക്കിലെടുത്താണ് കടൽത്തീര ങ്ങൾക്ക് അംഗീകാരം നൽകുന്നത്.
തീരദേശ ജലത്തിലെ മലിനീകരണം കുറയ്ക്കൽ, കടൽത്തീരത്തെ സൗകര്യങ്ങളുടെ സുസ്ഥിര വികസനം പ്രോത്സാഹിപ്പിക്കൽ, തീരദേശ ആവാസവ്യവസ്ഥയും പ്രകൃതിവിഭവങ്ങളും സംരക്ഷിക്കൽ, തീരദേശ ത്തേയ്ക്കു പോകുന്നവരിൽ ശുചിത്വവും അവരുടെ സുരക്ഷയും ഉയർന്ന നിലവാരത്തിൽ കാത്തുസൂക്ഷിക്കാൻ പ്രാദേശിക അധികൃതരെ പ്രാപ്തമാക്കൽ തുടങ്ങിയവയാണ് ബീംസ് പരിപാടിയുടെ ലക്ഷ്യം. കഴിഞ്ഞ മൂന്നു വർഷത്തിനിടെ ഈ പത്തു കടൽത്തീരങ്ങളിൽ പരിസ്ഥിതി പാലനത്തിൽ മന്ത്രാലയം കൈവരിച്ചത് മികച്ച നേട്ടങ്ങളാണ്. അവയിൽ ചിലതാണ് ഇനി പറയുന്നത്:
- ഏകദേശം 95,000 ചതുരശ്ര മീറ്ററിൽ മണൽത്തിട്ടകളുടെ പുനരുദ്ധാരണവും പരിപോഷണ വും സസ്യങ്ങൾ നട്ടുപിടിപ്പിക്കലും
- കഴിഞ്ഞ മൂന്നു വർഷമായി സമുദ്രമാലിന്യങ്ങളിൽ 85 ശതമാനവും കടലിലെ പ്ലാസ്റ്റിക്കി ന്റെ അളവിൽ 78 ശതമാനവും കുറവ്.
- 750 ടൺ സമുദ്ര മാലിന്യങ്ങൾ ശാസ്ത്രീയമായും ഉത്തരവാദിത്വത്തോടെയും നീക്കം ചെയ്തു.
- ശാസ്ത്രീയ സംവിധാനങ്ങളിലൂടെ ശുചിത്വനിലവാരം 'സി'യിൽ  നിന്ന് 'എ++'  ആക്കി.
- റീസൈക്ലിംഗ് വഴി പ്രതിവർഷം 1100 എംഎൽ മുനിസിപ്പൽ വെള്ളം സംരക്ഷിക്കുന്നു
- കുളിക്കാനുപയോഗിക്കുന്ന വെള്ളത്തിന്റെ ഗുണനിലവാരം  തുടങ്ങിയവയെക്കുറിച്ചുള്ള 3 വർഷത്തെ ഡാറ്റാബേസ് സജ്ജമാക്കി.
- കടലോരത്തെത്തുന്ന ഏകദേശം 1,25,000 പേർക്ക് ഉത്തരവാദിത്വ പെരുമാറ്റ വിദ്യാഭ്യാസം നൽകി.
- മലിനീകരണം കുറയ്ക്കൽ, സുരക്ഷ, സേവനങ്ങൾ എന്നിവയിലൂടെ 500 മത്സ്യത്തൊഴി ലാളി കുടുംബങ്ങൾക്ക് ഇതര ഉപജീവന മാർഗങ്ങൾ ലഭ്യമാക്കി.
വരുന്ന അഞ്ചു വർഷത്തിൽ നൂറു കടൽത്തീരങ്ങൾ കൂടി മെച്ചപ്പെടുത്താനുള്ള ഒരുക്കത്തിലാണ് മന്ത്രാലയം.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജൂൺ 28, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 197.31 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 96,700 പേർ; ചികിത്സയിലുള്ളത് ആകെ രോഗബാധിതരുടെ 0.22%
കഴിഞ്ഞ 24 മണിക്കൂറിനിടെ 9,486 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,27,97,092 ആയി; രോഗമുക്തി നിരക്ക് 98.57%
കഴിഞ്ഞ 24 മണിക്കൂറിൽ 11,793 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 2.49%; പ്രതിവാര രോഗസ്ഥിരീകരണ നിരക്ക് 3.36%
ആകെ നടത്തിയത് 86.14 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,73,717 പരിശോധനകൾ
RRTN
(Visitor Counter : 78
പ്രധാനമന്ത്രിയുടെ ഓഫീസ്
സൂറത്തിലെ വജ്ര വ്യവസായത്തിന്റെ ചലനാത്മകതയും വളർച്ചയും സൂറത്ത് ഡയമണ്ട് ബോഴ്സ് കാണിക്കുന്നു: പ്രധാനമന്ത്രി
ഗുജറാത്തിലെ സൂറത്തിൽ ലോകത്തിലെ ഏറ്റവും വലിയ ഓഫീസ് കെട്ടിടമായ സൂറത്ത് ഡയമണ്ട് ബോഴ്സിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു
പ്രധാനമന്ത്രി ട്വീറ്റ് ചെയ്തു:
“സൂറത്തിലെ വജ്ര വ്യവസായത്തിന്റെ ചലനാത്മകതയും വളർച്ചയും സൂറത്ത് ഡയമണ്ട് ബോഴ്സ് കാണിക്കുന്നു. ഇത് ഇന്ത്യയുടെ സംരംഭകത്വത്തിന്റെ തെളിവ് കൂടിയാണ്. വ്യാപാരം, നവീനാശയം , സഹകരണം എന്നിവയുടെ കേന്ദ്രമായി ഇത് പ്രവർത്തിക്കും, നമ്മുടെ സമ്പദ്വ്യവസ്ഥയെ കൂടുതൽ ഉത്തേജിപ്പിക്കുകയും തൊഴിലവസരങ്ങൾ സൃഷ്ടിക്കുകയും ചെയ്യും."
ND
(
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഉപഭോക്താക്കൾക്ക് നിലവാരം കുറഞ്ഞ പ്രഷർ കുക്കറുകൾ വിറ്റത് ചൂണ്ടിക്കാട്ടി ഫ്ലിപ്പ്കാർട്ടിന് CCPA യുടെ പിഴ; ഒരു ലക്ഷം രൂപ പിഴയടക്കണം
ന്യൂ ഡൽഹി , ഓഗസ്റ്റ് 17,2022
നിർബന്ധിത മാനദണ്ഡങ്ങൾ ലംഘിച്ച് ഗാർഹിക പ്രഷർ കുക്കറുകൾ വിൽക്കാൻ അനുവദിച്ചതിന് ഇ-കൊമേഴ്സ് പ്ലാറ്റ്ഫോമായ 'ഫ്ലിപ്പ്കാർട്ടിന്' എതിരെ ഉപഭോക്തൃ അവകാശങ്ങളുടെ ലംഘനം ചൂണ്ടിക്കാട്ടി കേന്ദ്ര ഉപഭോക്തൃ സംരക്ഷണ അതോറിറ്റി  ഉത്തരവ് പുറപ്പെടുവിച്ചു.
സ്വന്തം പ്ലാറ്റ്ഫോമിലൂടെ വിറ്റഴിച്ച 598 പ്രഷർ കുക്കറുകളുടെയും ഉപഭോക്താക്കളെ വിവരമറിയിക്കാനും പ്രഷർ കുക്കറുകൾ തിരിച്ചു എടുക്കാനും ഉപഭോക്താക്കൾക്ക് അവയുടെ വില തിരികെ നൽകാനും 45 ദിവസത്തിനുള്ളിൽ അതിന്റെ നടപടി റിപ്പോർട്ട് സമർപ്പിക്കാനും ഫ്ലിപ്പ്കാർട്ടിനോട് ചീഫ് കമ്മീഷണർ ശ്രീമതി നിധി ഖാരെയുടെ നേതൃത്വത്തിലുള്ള CCPA നിർദ്ദേശിച്ചു. ഇ-കൊമേഴ്സ് പ്ലാറ്റ്ഫോമിൽ ഇത്തരം പ്രഷർ കുക്കറുകൾ വിൽക്കാൻ അനുവദിച്ചതിനും ഉപഭോക്താക്കളുടെ അവകാശങ്ങൾ ലംഘിച്ചതിനും 1,00,000 രൂപ പിഴയടക്കാനും കമ്പനിയോട് നിർദ്ദേശിച്ചിട്ടുണ്ട്.
ഇ-കൊമേഴ്സ് പ്ലാറ്റ്ഫോമിൽ ഇത്തരം പ്രഷർ കുക്കറുകൾ വിൽക്കുന്നതിലൂടെ ഫ്ലിപ്പ്കാർട്ട് 1,84,263 രൂപ വരുമാനം നേടിയതായി സമ്മതിച്ചു.
01.02.2021 മുതൽ പ്രാബല്യത്തിൽ വന്ന ഗാര്ഹിക പ്രഷർ കുക്കർ  ഉത്തരവ് എല്ലാ ഗാർഹിക പ്രഷർ കുക്കറുകൾക്കും IS 2347:2017 മാനദണ്ഡ പാലനം നിർബന്ധമാക്കിയിട്ടുണ്ട്.
RRTN/SKY
(Visitor Counter : 138
വിദ്യാഭ്യാസ മന്ത്രാലയം
പ്രളയത്തില് സര്ട്ടിഫിക്കറ്റുകള് നഷ്ടമായ വിദ്യാര്ത്ഥികള്ക്ക് സി.ബി.എസ്.ഇ ഡിജിറ്റല് സര്ട്ടിഫിക്കറ്റുകള് നല്കും
പ്രളയത്തില് വിവിധ സ്കൂള് സര്ട്ടിഫിക്കറ്റുകള് നഷ്ടപ്പെട്ട കേരളത്തിലെ സി.ബി.എസ്.ഇ വിദ്യാര്ത്ഥികള്ക്ക് ഡിജിറ്റലായി ഇവ ലഭ്യമാക്കാന് സെന്ട്രല് ബോര്ഡ് ഓഫ് സെക്കന്ഡറി എജുക്കേഷന്  തീരുമാനിച്ചു. മാര്ക്ക് ഷീറ്റുകള്, മൈഗ്രേഷന് സര്ട്ടിഫിക്കറ്റുകള്, പാസ്സ് സര്ട്ടിഫിക്കറ്റുകള് എന്നിവയാണ് ഡിജിലോക്കര് വഴി ലഭ്യമാക്കുക. നാഷണല് ഇ-ഗവേര്ണന്സ് ഡിവിഷനുമായി ചേര്ന്ന് 'പരിണാം മഞ്ജുഷ' എന്ന പേരില് സി.ബി.എസ്.ഇ ഒരു ഡിജിറ്റല് അക്കാദമിക് ശേഖരം വികസിപ്പിച്ചിട്ടുണ്ട്. ഇതാണ് ഡിജി ലോക്കറുമായി ബന്ധിപ്പിച്ചിരിക്കുന്നത്.
പരിണാം മഞ്ജുഷ/ഡിജി ലോക്കര് വഴി ലഭ്യമാകുന്ന സര്ട്ടിഫിക്കറ്റുകളില് സി.ബി.എസ്.ഇ പരീക്ഷാ കണ്ട്രോളറുടെ ഡിജിറ്റല് ഒപ്പുണ്ടാകും. ഐ.ടി ആക്ട് അനുസരിച്ച് ഈ സര്ട്ടിഫിക്കറ്റുകള് നിയമപരമായി സാധുതയുള്ള ഡിജിറ്റല് രേഖയായി പരിഗണിക്കും. ക്യു.ആര് കോഡുള്ള ഈ സര്ട്ടിഫിക്കറ്റുകളുടെ സാധുത ഡിജി ലോക്കര് മൊബൈല് അപ്ലിക്കേഷന് ഉപയോഗിച്ച് പരിശോധിക്കാം.
https://cbse.digitallocker.gov.inഎന്ന ലിങ്കു വഴിയാണ് സര്ട്ടിഫിക്കറ്റുകള് ഡൗണ്ലോഡ് ചെയ്യേണ്ടത്. പരീക്ഷാഫലം പ്രസിദ്ധീകരിക്കുന്ന സമയത്ത് വിദ്യാര്ത്ഥികള്ക്ക് രജിസ്റ്റേര്ഡ് മൊബൈല് നമ്പറില് ലഭിച്ച ലോഗിന് ഐ.ഡിയും പാസ്വേര്ഡുമാണ് ഉപയോഗിക്കേണ്ടത്. 2016- 2018 വര്ഷത്തെ വിദ്യാര്ത്ഥികള്ക്ക് അവര് നല്കിയിട്ടുള്ള രജിസ്റ്റേര്ഡ് മൊബൈല് നമ്പറിലേക്ക് സി.ബി.എസ്.ഇ ലോഗിന് ഐഡിയും പാസ്വേര്ഡും വീണ്ടും അയക്കും.
2004 മുതല് 2018 വരെയുള്ള വര്ഷത്തെ വിദ്യാര്ത്ഥികളില് മൊബൈല് നമ്പര് നല്കാത്തവരും അല്ലെങ്കില് മൊബൈല് നമ്പര് മാറിയിട്ടുള്ളവരും പരിണാം വൈബ്സൈറ്റില് ആധാര് ലിങ്ക് ചെയ്ത ശേഷം റോള് നമ്പര്, പരീക്ഷ നടന്ന വര്ഷം എന്നിവ നല്കി ലോഗിന് ചെയ്യാവുന്നതാണ്.
ആധാര് നമ്പര് ഇല്ലാത്തവരും റോള് നമ്പര് കൈമോശം വന്നവരും തങ്ങള് പഠിച്ച സ്കൂളധികൃതരുമായി ബന്ധപ്പെടണം. ഇത്തരക്കാരെ സഹായിക്കാന് സ്കൂളുകള്ക്കായി വെബ്സൈറ്റില് പ്രത്യേക ലിങ്ക് ലഭ്യമാക്കിയിട്ടുണ്ട്. തങ്ങളുടെ രേഖകളില് എന്തെങ്കിലും വ്യത്യാസം തോന്നിയാല് വിദ്യാര്ത്ഥികള് എത്രയും പെട്ടെന്ന് തിരുവനന്തപുരത്തെ സി.ബി.എസ്. ഇ മേഖലാ ഓഫീസുമായി ബന്ധപ്പെടണം. സംശയ നിവാരണത്തിന് support@digitallocker.gov.inഎന്ന വിലാസത്തില് വിശദവിവരങ്ങള് വ്യക്തമാക്കി ഇ-മെയില് അയക്കാവുന്നതാണ്.
AM/MRD 
(Visitor Counter : 127
ആയുഷ്
കേന്ദ്രാവിഷ്കൃത പദ്ധതിയായ ദേശീയ ആയുഷ് മിഷന്റെ തുടർച്ചയ്ക്ക് മന്ത്രിസഭ അംഗീകാരം നൽകി
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം കേന്ദ്രാവിഷ്കൃത പദ്ധതിയായ ദേശീയ ആയുഷ് മിഷൻ  01-04-2021 മുതൽ 31-03-2026 വരെ തുടരുന്നതിന് അംഗീകാരം നൽകി. 4607.30 കോടി രൂപ . മുതൽമുടക്കിൽ 15-09-2014 ന് പ്രവർത്തനം ആരംഭിച്ചു.
പരമ്പരാഗത വൈദ്യശാസ്ത്ര സമ്പ്രദായങ്ങളായ ആയുർവേദം, സിദ്ധ, സൗവ്വ റിഗ്പ, യുനാനി, ഹോമിയോപ്പതി  എന്നിവ പ്രതിനിധീകരിക്കുന്ന സമാനതകളില്ലാത്ത പൈതൃകം ഇന്ത്യയ്ക്കുണ്ട് . അവ പ്രതിരോധ, പ്രോത്സാഹന, പ്രധിരോധ ആരോഗ്യ സംരക്ഷണത്തിനുള്ള അറിവിന്റെ നിധിയാണ്. ഇന്ത്യൻ വൈദ്യശാസ്ത്ര സമ്പ്രദായത്തിന്റെ ഗുണപരമായ സവിശേഷതകൾ അവയുടെ വൈവിധ്യവും വഴക്കവും; പ്രവേശനക്ഷമത; താങ്ങാനാവുന്ന വില, പൊതുജനങ്ങളിൽ വലിയൊരു വിഭാഗം സ്വീകാര്യത; താരതമ്യേന കുറഞ്ഞ ചെലവും വളരുന്ന സാമ്പത്തിക മൂല്യവും, നമ്മുടെ ജനങ്ങളിൽ വലിയൊരു വിഭാഗത്തിന് ആവശ്യമായ ആരോഗ്യ സംരക്ഷണ ദാതാക്കളാക്കാൻ അവരെ വളരെയധികം സഹായിക്കുന്നു.
.
പ്രാഥമിക ആയുഷ് ആശുപത്രികളും ഡിസ്പെൻസറികളും നവീകരിക്കുന്നതിലൂടെ സാർവത്രിക പ്രവേശനം, പ്രാഥമികാരോഗ്യ കേന്ദ്രങ്ങളിലെ ആയുഷ് സൗകര്യങ്ങളുടെ ലഭ്യത , പിഎച്ച്സി , കമ്മ്യൂണിറ്റി ഹെൽത്ത് സെന്ററുകളും  ജില്ലാ ആശുപത്രികളും , ആയുഷ് വിദ്യാഭ്യാസ സ്ഥാപനങ്ങളെ നവീകരിക്കുന്നതിലൂടെ സംസ്ഥാനതലത്തിൽ സ്ഥാപന ശേഷി ശക്തിപ്പെടുത്തുക, 50 ബെഡ്ഡുകളുള്ള സംയോജിത ആയുഷ് ഹോസ്പിറ്റൽ, ആയുഷ് പൊതുജനാരോഗ്യ പരിപാടികൾ , രോഗ ഭാരം കുറയ്ക്കുന്നതിനും "സ്വയം പരിചരണത്തിനായി" ജനങ്ങളെ ശാക്തീകരിക്കുന്നതിന് ആയുഷ് തത്വങ്ങളും പ്രയോഗങ്ങളും അടിസ്ഥാനമാക്കി ഒരു സമഗ്ര സ്വാസ്ഥ്യ മാതൃകയുടെ സേവനങ്ങൾ നൽകുന്നതിനുള്ള 12,500 ആയുഷ് ആരോഗ്യ, സ്വാസ്ഥ്യ കേന്ദ്രങ്ങൾ സ്ഥാപിക്കുക തുടങ്ങിയവ ലക്ഷ്യങ്ങളിൽ പെടുന്നു.
രാജ്യത്ത്, പ്രത്യേകിച്ച് ദുർബലവും വിദൂരസ്ഥവുമായ പ്രദേശങ്ങളിൽ ആയുഷ് ആരോഗ്യ സേവനങ്ങൾ / വിദ്യാഭ്യാസം നൽകുന്നതിന് സംസ്ഥാന സർക്കാരുകളുടെ ശ്രമങ്ങളെ പിന്തുണയ്ക്കുന്നതിലൂടെ ആരോഗ്യ സേവനങ്ങളിലെ വിടവുകൾ പരിഹരിക്കുകയാണ് മിഷൻ. അത്തരം മേഖലകളുടെ പ്രത്യേക നാമിന് കീഴിൽ പ്രത്യേക ശ്രദ്ധ നൽകുന്നു.
ദൗത്യത്തിന്റെ പ്രതീക്ഷിച്ച ഫലങ്ങൾ ഇപ്രകാരമാണ്:
1 . ആയുഷ് സേവനങ്ങൾ വഴി മെച്ചപ്പെട്ട ആരോഗ്യ സൗ കര്യങ്ങളിലൂടെയും മെച്ചപ്പെട്ട മരുന്നുകളുടെ ലഭ്യതയിലൂടെയും പരിശീലനം ലഭിച്ച മനുഷ്യശക്തിയിലൂടെയും ആയുഷ് ആരോഗ്യ സേവനങ്ങളിലേക്ക് മികച്ച പ്രാപ്യത
(2 .ആയുഷ് വിദ്യാഭ്യാസ സ്ഥാപനങ്ങളുടെ മെച്ചപ്പെട്ട സജ്ജീകരണത്തിലൂടെ ആയുഷ് വിദ്യാഭ്യാസത്തിൽ പുരോഗതി,
3. ആരോഗ്യ സംരക്ഷണത്തിന്റെ ആയുഷ് സംവിധാനങ്ങൾ ഉപയോഗിച്ച് നിശ്ചിത പൊതുജനാരോഗ്യ പദ്ധതികളിലൂടെ സാംക്രമിക / സാംക്രമികേതര രോഗങ്ങൾ കുറയ്ക്കുന്നതിന് ശ്രദ്ധ കേന്ദ്രീകരിക്കുക.
പ്രത്യേക സേവനങ്ങളും ഫീച്ചറുകളും
മഹാമാരിയില് മാതാപിതാക്കള് നഷ്ടപ്പെട്ടവര്ക്ക് താങ്ങായി പി എം. കെയേഴ്സ്
തിരുവനന്തപുരം ജില്ലയിലെ ആനുകൂല്യ വിതരണം: കേന്ദ്ര സഹമന്ത്രി ശ്രീ. വി. മുരളീധരന് നിര്വഹിച്ചു
കോവിഡില് മാതാപിതാക്കള് നഷ്ടപ്പെട്ട കുട്ടികള്ക്ക് വിദ്യാഭ്യാസത്തിനും ആരോഗ്യത്തിനും താങ്ങാവുകയാണ് പി.എം. കെയേഴ്സ് പദ്ധതിയെന്ന് കേന്ദ്ര വിദേശകാര്യ സഹമന്ത്രി ശ്രീ. വി. മുരളീധരന്. കുട്ടികള്ക്കായുള്ള പി എം കെയേഴ്സ് പദ്ധതിക്ക് കീഴില് തിരുവനന്തപുരം ജില്ലയില് അര്ഹരായവര്ക്കുള്ള ആനുകൂല്യ വിതരണം നിര്വഹിക്കുകയായിരുന്നു അദ്ദേഹം. കുട്ടികള്ക്ക് നഷ്ടപ്പെട്ടതിനു പകരമാകില്ലെങ്കിലും കുടുംബത്തിന്റെ നാഥനെന്ന പോലെ പരിരക്ഷ നല്കാനുള്ള പ്രധാനമന്ത്രി ശ്രീ. നരേന്ദ്ര മോദിയുടെ പരിശ്രമമാണ് ഇവിടെ സാക്ഷാത്കരിക്കുന്നതെന്നും കേന്ദ്ര സഹമന്ത്രി പറഞ്ഞു.
കുടപ്പനക്കുന്ന് സിവില് സ്റ്റേഷനില് നടന്ന ചടങ്ങില് കോവിഡ് മഹാമാരിയില് മാതാപിതാക്കള് നഷ്ടപ്പെട്ട ജില്ലയിലെ 11 കുട്ടികള് കേന്ദ്ര മന്ത്രിയില് നിന്നും ആനുകൂല്യങ്ങള് ഏറ്റുവാങ്ങി. ഇതില് എട്ട് പേര് 18 വയസ്സില് താഴെയുള്ളവരാണ്. കുട്ടികള്ക്കായി പ്രധാനമന്ത്രി ശ്രീ. നരേന്ദ്രമോദിയുടെ സന്ദേശമടങ്ങിയ സ്നേഹപത്രം, സാമ്പത്തിക ആനുകൂല്യത്തിനുള്ള പി എം കെയേഴ്സ് അക്കൗണ്ടിന്റെ പാസ് ബുക്ക്, ആരോഗ്യ പരിരക്ഷയും സൗജന്യ ചികിത്സയുമുറപ്പാക്കാനുള്ള ഹെല്ത്ത് കാര്ഡ്, വിദ്യാഭ്യാസ ആനുകൂല്യങ്ങള് എന്നിവയാണ് പദ്ധതിയുടെ ഭാഗമായി വിതരണം ചെയ്തത്. കേരളത്തില് നിന്നുള്ള 112 കുട്ടികള്ക്കാണ് സഹായം ലഭിക്കുന്നത്. ചടങ്ങില് ജില്ലാ കളക്ടര് ശ്രീമതി നവജ്യോത് സിംഗ് ഖോസ പങ്കെടുത്തു.
-ND-
(Visitor Counter : 15
സാമൂഹ്യനീതി, ശാക്തീകരണ മന്ത്രാലയം
യുഡിഐഡി പോർട്ടൽ വഴി ഭിന്നശേഷിയ്ക്കുള്ള ഓൺലൈൻ സർട്ടിഫിക്കേഷൻ 2021 ജൂൺ ഒന്നുമുതൽ നിർബന്ധമാക്കി
ന്യൂഡൽഹി, മെയ് 06, 2021
വികലാംഗ ശാക്തീകരണ വകുപ്പ് , 05.05.2021 തീയതി പുറത്തിറക്കിയ ഗസറ്റ് വിജ്ഞാപനം SO 1736  പ്രകാരം എല്ലാ സംസ്ഥാനങ്ങളും/കേന്ദ്രഭരണ പ്രദേശങ്ങളും ഓൺലൈൻ മാർഗം യുഡിഐഡി പോർട്ടൽ ഉപയോഗിച്ച ഭിന്നശേഷി സർട്ടിഫിക്കറ്റ് നൽകുന്നത് നിർബന്ധമാക്കുന്നു. 2021 ജൂൺ ഒന്നുമുതൽ ആണ് നിർബന്ധമാക്കിയത്.
യുഡിഐഡി പദ്ധതി 2016 മുതൽ നടപ്പിലാക്കി വരുന്നു. യുഡിഐഡി പോർട്ടലിൽ  പ്രവർത്തിക്കുന്നതിന് എല്ലാ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും ബന്ധപ്പെട്ട അധികാരികൾക്ക് DEPwD പരിശീലനം നൽകി. ഓൺലൈൻ സംവിധാനത്തിലേക്ക് മാറുന്നതിന് സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും മതിയായ സമയം നൽകിയിട്ടുണ്ട്.
01.06.2021 മുതൽ ഭിന്നശേഷി സർട്ടിഫിക്കേഷന്റെ പൂർണ ഡിജിറ്റൈസേഷൻ ഇത് ഉറപ്പാക്കും. കൂടാതെ, പാൻ-ഇന്ത്യ സാധുത കൈവരിക്കുന്നതിന്, സർട്ടിഫിക്കറ്റിന്റെ വിശദമായുള്ള പരിശോധന നടത്തുന്നതിനും ഭിന്നശേഷിക്കാരുടെ പ്രയോജനത്തിനായി പ്രക്രിയ ലളിതമാക്കുന്നതിനും സംവിധാനം വഴി ഒരുക്കുന്നു.
RRTN/SKY
പ്രധാനമന്ത്രിയുടെ ഓഫീസ്
ബർമിംഗ്ഹാം കോമൺവെൽത്ത് ഗെയിംസ് : വെള്ളി മെഡൽ നേടിയ ബാഡ്മിന്റൺ ടീമിനെ പ്രധാനമന്ത്രി അഭിനന്ദിച്ചു
ബർമിംഗ്ഹാം കോമൺവെൽത്ത് ഗെയിംസിൽ വെള്ളി മെഡൽ നേടിയ ബാഡ്മിന്റൺ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റുകളുടെ ശ്രേണിയിൽ പ്രധാനമന്ത്രി പറഞ്ഞു :
"കോമൺവെൽത്ത് ഗെയിംസ് ബാഡ്മിന്റണിൽ മെഡൽ നേടിയതിന് കിഡംബി ശ്രീകാന്ത്, സാത്വിക് സായിരാജ്, രങ്കിറെഡ്ഡി, ചിരാഗ് ഷെട്ടി, ലക്ഷ്യ സെൻ, ട്രീസ ജോളി, ആകർഷി കശ്യപ്, അശ്വിനി പൊന്നപ്പ, ഗായത്രി ഗോപിചന്ദ്, പി വി സിന്ധു എന്നിവരടങ്ങിയ ഇന്ത്യൻ ബാഡ്മിന്റൺ ടീമിന് അഭിനന്ദനങ്ങൾ. അവരുടെ നേട്ടത്തിൽ അഭിമാനിക്കുന്നു."
"ഇന്ത്യയിൽ ഏറ്റവും കൂടുതൽ ആരാധകരുള്ള കായിക ഇനങ്ങളിലൊന്നാണ് ബാഡ്മിന്റൺ. കോമൺവെൽത്തിലെ വെള്ളി മെഡൽ ഗെയിമിനെ കൂടുതൽ ജനപ്രിയമാക്കുന്നതിനും വരും കാലങ്ങളിൽ കൂടുതൽ ആളുകൾ അത് പിന്തുടരുമെന്ന് ഉറപ്പാക്കുന്നതിനും വലിയൊരളവിൽ സഹായമാകും ."
--ND--
Congratulations to the Indian badminton team of @srikidambi, @satwiksairaj, @buss_reddy, @lakshya_sen, @Shettychirag04, Treesa Jolly, Aakarshi Kashyap, @P9Ashwini, Gayatri Gopichand and @Pvsindhu1 for winning the Silver medal in the Birmingham CWG. Proud of their accomplishment. pic.twitter.com/f8aL01HCSY
— Narendra Modi  August 3, 2022
(Badminton is among the most admired sports in India. The Silver medal in the CWG will go a long way in making the game even more popular and ensuring more people pursue it in the times to come. 🏸 pic.twitter.com/RypZ0r3Lca
— Narendra Modi  August 3, 2022